கேள்வி: தமிழ்நாடு சேமிப்புக் கிடங்கு நிறுவனம் பற்றி தகவல் சொல்.
பதில்: தமிழ்நாடு சேமிப்புக் கிடங்கு நிறுவனம் (Tamilnadu Warehousing Corporation), தமிழக அரசு கொள்முதல் செய்த உணவு தானியங்களை சேமிக்கும் பொருட்டு தமிழ்நாடு அரசு 2 மே 1958-இல் நிறுவப்பட்ட பொதுத்துறை நிறுவனம் ஆகும். இதன் மேலாண்மை இயக்குநர் இந்திய ஆட்சிப் பணி அதிகாரி ஆவார். மேலும் இந்நிறுவனத்திற்கு தலைவர் உள்ளடக்கிய 11 இயக்குநர்களைக் கொண்ட குழு உள்ளது. இதன் குழுமத் தலைவர் மற்றும் 5 இயக்குநர்கள் தமிழ்நாடு அரசாலும், 5 இயக்குநர்கள் மத்திய சேமிப்புக் கிடங்கு கழகம் சார்பாகவும் நியமனம் செய்யப்படுகின்றனர். இதன் தலைமையிடம் 82, அண்ணா சாலை, கிண்டி, சென்னை (அஞ்சல் சுட்டு எண்) 600032-இல் இயங்குகிறது. இந்நிறுவனத்திற்கு காஞ்சிபுரம், கடலூர், மேட்டுப்பாளையம், திண்டுக்கல், சேலம், திருநெல்வேலி மற்றும் திருச்சிராப்பள்ளி நகரங்களில் உள்ள ஏழு மண்டல அலுவலகங்களை நிர்வகிக்க மூத்த மண்டல அதிகாரிகள் உள்ளனர். இந்நிறுவனத்திற்கு தமிழ்நாடு முழுவதும் 57 இடங்களில் பெரிய அளவிலான 256 சேமிப்புக் கிடங்கிகள் உள்ளது. இந்நிறுவனத்தின் சேமிப்புத் திறன் 7.34 இலட்சம் மெட்ரிக் டன் ஆகும்.